רודולף שמונדט

רודולף שמונדט (בגרמנית: Rudolf Schmundt, 13 באוגוסט 1896 – 1 באוקטובר 1944), היה שלישו הצבאי של אדולף היטלר. נרצח בקשר העשרים ביולי.

ביוגרפיה
שמונדט נולד במץ ושירת כלויטננט במלחמת העולם הראשונה. לאחר המלחמה נשאר כקצין קבע ברייכסווהר בשורה של תפקידי מטה. היה נאצי מושבע וב-1938 מינה אותו היטלר לשלישו הצבאי. בתפקיד זה היה נוכח כמשתתף קבוע בישיבות להערכת המצב הצבאי.

ב-20 ביולי 1944 עמד ליד היטלר בביתן הישיבות במאורת הזאב. כאשר התפוצצה הפצצה שהניח שם קלאוס שנק פון שטאופנברג הוא נפצע קשה. איבד עין אחת ושתי רגליים.

הוא הועבר לטיפול בבית החולים במאורת הזאב. בתחילה התאושש במקצת והצליח לשוחח עם היטלר אבל אחר כך התדרדר מצבו, והוא מת מאלח דם וכשל מערכתי.

לפי הוראת היטלר נערך לשמונדט טקס אשכבה ממלכתי ליד מצבת הזיכרון בטננברג בפרוסיה המזרחית בנוכחות הרמן גרינג. ב-7 באוקטובר 1944 הוא נקבר בבית הקברות אינוואלידן בברלין וגנרל היינץ גודריאן ספד לו. הוא הועלה לדרגת גנרל חיל הרגלים.

לקריאה נוספת
רוג'ר מורהאוז: ברלין במלחמה, הוצאת זמורה ביתן, 2012

קישורים חיצוניים

 

גנרלים בוורמאכט
אנשי הצוות האישי של אדולף היטלר
אנשי צבא גרמנים במלחמת העולם הראשונה
מעוטרי צלב הברזל
גרמנים שנהרגו במלחמת העולם השנייה
אישים הקבורים בברלין
חיילי הרייכסווהר
נפגעי קשר העשרים ביולי
גרמנים שנולדו ב-1896
גרמנים שנפטרו ב-1944